section_heading: Životopis
paragraph_text: Od svibnja 2011. Péter Halász djeluje kao prvi dirigent (Erster Kapellmeister) Kazališta u Aachenu (Theater Aachen). Tu je do danas ravnao premijerama Rossinijeve Pepeljuge, Verdijeva Krabuljnog plesa, Poulencove jednočinke Ljudski glas (La Voix humaine), Monteverdijevog Dvoboja Tankreda i Klorinde (Il Combattimento di Tancredi e Clorinda), Sciarrinovom Superfluminom te premijerom operete Šišmiš Johanna Straussa mlađeg. Također je ravnao i repertoarnim izvedbama Puccinijeve Madama Butterfly, Mozartovim Figarovim pirom i Wagnerovim Tristanom i Izoldom te mnogim koncertima Ahenskoga simfonijskog orkestra (Sinfonieorchester Aachen).